Աբունգ

Աբունգ (ինքնանվանում), օրանգ աբունգ, լամպունգ, լամպոնգ, էթնիկ խումբ Ինդոնեզիայում, Սումատրա կղզու հարավային մասում։ 1992 թվականի տվյալներով աբունգների թիվը աշխարհում 300.000 է, որոնք բոլորն էլ ապրում են Ինդոնեզիայում։ Աբունգների մեծամասնությունը Սուննի իսլամի հետևորդներ են։ Պատկանում են Եվրոպոիդ կամ Կովկասյան ռասային։

15-րդ դարում Սումատրա կղզու հարավարևմտյան մասի լեռնային շրջանից գաղթել են ժամանակակից բնակավայրի տարածք։ Աբունգի մշակույթի վրա ազդել են երկար շփումները հարավային Սումատրայի բնիկ պուբիանների (պաբեանների), Կենտրոնական Սումատրայի պամինգգիրների և մարինգգայների հետ, ինչպես նաև՝ ճավացիների ու սունդերի հետ։ Մշակութային առումով աբունգները մոտ են մալայացիներին։

Հիմնական զբաղմունքը երկրագործությունն է (չոր բրինձ, պղպեղ)։ Ձկնորսությունը զարգացած է որոշ վայրերում։ Զբաղվում են գոմեշների, այծերի բազմացմամբ և բուծմամբ, թռչնաբուծությամբ։ Մշտական ​​բնակավայրը շրջապատված է սեզոնային տնտեսություններով։ Բաժանված է 19 տեղայնացված ցեղերի, որոնք ապրում են տեղական սովորույթներով։

Ծանոթագրություններ 

Ինդոնեզիայի ազգեր